7

3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

- เสาเข็มคอนกรีตอัดแรง (Prestressed Concrete Pile)
เป็นระบบเสาเข็มที่มีประสิทธิภาพที่สุดในปัจจุบัน ประหยัดเวลาในการก่อสร้างและค่าใช้จ่าย
ไม่มีข้อจำกัดในด้านรูปร่าง สามารถเลือกใช้ให้เหมาะสมกับงานทุกประเภท

- พื้นและผนังคอนกรีตสำเร็จรูป
เป็นผลิตภัณฑ์คอนกรีตสำเร็จรูปที่สามารถควบคุมคุณภาพและมาตรฐานได้สม่ำเสมอตลอดทั้งแผ่น
ทำให้การก่อสร้างเป็นไปได้อย่างรวดเร็ว
และเจ้าของโครงการสามารถออกแบบได้สวยงามตามที่ต้องการ

- ผลิตภัณฑ์จีอาร์ซี (GRC) เป็นการนำเส้นใยแก้ว (AR Glass Fiber) มาเสริมในคอนกรีต
โดยไม่ต้องใช้เหล็กเสริมเพื่อเพิ่มกำลังของคอนกรีตในการรับแรงดึงได้สูง
สามารถทำชิ้นงานที่มีรูปทรงต่าง ๆ โดยมีน้ำหนักเบาง่ายต่อการติดตั้ง ซึ่งคอนกรีตธรรมดาทำได้ยาก
ลักษณะของผลิตภัณฑ์เป็นลักษณะพิเศษเฉพาะสำหรับโครงการนั้น ๆ

- พื้นคอนกรีตอัดแรงชนิดไร้คาน (Post-Tensioned Flat Slab) ได้รับการยอมรับ
และใช้กันอย่างกว้างขวาง เป็นมาตรฐานในการก่อสร้างอาคารขนาดใหญ่และอาคารสูงทั่วไป
มีข้อดีอยู่หลายประการคือ มีคุณภาพได้มาตรฐาน
รวมทั้งราคาต้นทุนการก่อสร้างและใช้เวลาในการก่อสร้างที่ลดลง

- ผลิตภัณฑ์ซีเมนต์พิเศษ คือ ปูนซีเมนต์ผสมเสร็จที่มีคุณสมบัติพิเศษต่าง ๆ เช่น

  - ปูนซีเมนต์พิเศษผสมเสร็จชนิดไม่หดตัว และรับกำลังอัดได้สูง (Non-shrink Grout

  Cement) ไม่มีส่วนผสมของโลหะ สามารถไหลเทได้ดี ไม่เกิดการเยิ้มน้ำบนผิวหน้า

  จึงเหมาะสำหรับใช้งานในการติดตั้งเครื่องจักร เสาโครงสร้างเหล็ก และงานซ่อมแซม

  คอนกรีต

- แท่งซีเมนต์พิเศษสำหรับฝังยึดเหล็กในคอนกรีต (Chemical Bolt) มีคุณสมบัติพิเศษที่

แข็งตัวได้รวดเร็ว และสามารถยึดเกาะเหล็กเข้ากับคอนกรีตได้ดี

- ซีเมนต์พิเศษสำหรับอุดรอยรั่วซึมของน้ำ (Water Plug)

  - ซีเมนต์พิเศษอื่น ๆ

- ผลิตภัณฑ์วัสดุรอยต่อพื้นสะพาน เป็นวัสดุที่ใช้ปิดรอยต่อระหว่างพื้นสะพานหรือถนนยกระดับ
เพื่อให้รถยนต์สามารถแล่นได้โดยราบเรียบ ไม่สะดุดหรือเกิดเสียงดัง
ในขณะที่ยังคงยอมให้พื้นสะพานเคลื่อนตัวได้ตามปกติ และไม่ต้องบำรุงรักษา หรือถ้ามีก็ทำน้อยที่สุด
และกระทบการจราจรน้อยที่สุด

8

- เสาเข็มเจาะ ในการก่อสร้างอาคารในเขตกรุงเทพมหานคร จะหลีกเลี่ยงการตอกเสาเข็ม
เพราะจะก่อให้เกิดความเสียหายต่ออาคารข้างเคียง
เสาเข็มในระบบเจาะจึงถูกนำมาใช้เพื่อแก้ปัญหาดังกล่าว

2.  การตลาดและภาวะการแข่งขัน

  ลูกค้าของบริษัทฯ ส่วนใหญ่คือ บริษัทรับเหมาก่อสร้างรายใหญ่ และเจ้าของโครงการ

สำหรับลูกค้าที่เป็นบริษัทรับเหมาก่อสร้างรายใหญ่ เป็นบริษัทที่มีศักยภาพ
สามารถเข้าประมูลงานจากภาครัฐและงานเอกชนที่มีขนาดใหญ่ได้
เนื่องจากปัจจุบันภาวะการตลาดเป็นตลาดของผู้ซื้อ ฉะนั้นราคาที่ผู้รับเหมาประมูลได้เป็นราคาที่ไม่สูง
ซึ่งมีผลต่อผู้รับงานรายย่อย ลูกค้าที่เป็นเจ้าของโครงการก็พยายามจะต่อรองราคาเป็นอย่างมาก
คู่แข่งมีหลายรายทำให้ราคาขายที่ได้ไม่มีกำไรเพียงพอกับค่าใช้จ่ายในการดำเนินงาน
อีกทั้งสภาพคล่องทำให้เกิดความเสี่ยงต่อการเก็บเงินจากลูกค้า ทำให้บริษัทฯ
มีความจำเป็นต้องขอหลักประกันการขายเพิ่ม
และเลือกจำหน่ายให้กับกิจการที่เห็นว่าสามารถจะจ่ายค่าสินค้าได้

ขณะนี้โครงการส่วนใหญ่เป็นของภาคเอกชนรายใหญ่
และกิจการที่มีชาวต่างประเทศเข้ามาร่วมลงทุนด้วย

(ก) กลยุทธ์ทางการตลาด ในการแข่งขันโดยสังเขป

จุดเด่นของบริษัท คือ

1. เป็นที่ยอมรับของบริษัทผู้รับเหมาและในวงการก่อสร้าง ว่าบริษัทฯ ผลิตสินค้าที่มี

คุณภาพและให้บริการที่ดีต่อลูกค้า

2.  เป็นบริษัทที่มีศักยภาพที่สามารถทำงานให้สำเร็จลุล่วงโดยไม่ทำให้เจ้าของงาน

เสียหาย

3. เป็นบริษัทที่มีสินค้าวัสดุก่อสร้างหลายผลิตภัณฑ์รวมอยู่ในบริษัทเดียวกัน

4. เป็นบริษัทที่ให้ความสำคัญและความสัมพันธ์อันดีต่อลูกค้าทุกราย ทั้งนี้ถือเป็น

นโยบายสำคัญของบริษัทฯ

นโยบายการตั้งราคา

ตามรายละเอียดข้างต้นตลาดเป็นของผู้ซื้อ การแข่งขันมีความรุนแรงมาก ฉะนั้นบริษัทฯ
จึงจำเป็นต้องนำจุดเด่นในสินค้าที่มีคุณภาพ มีความปลอดภัยตามมาตรฐานสากล
มีความสามารถดำเนินงานของลูกค้าให้ลุล่วงได้โดยไม่เกิดความเสียหาย
และที่สำคัญเรื่องข่าวสารข้อมูลของการ

แข่งขันก็ยังคงมีอิทธิพลต่อนโยบายการตั้งราคาเป็นอย่างมาก

9

ลูกค้ากลุ่มเป้าหมาย

1. บริษัทรับเหมาก่อสร้าง ซึ่งมีศักยภาพในการรับงานขนาดใหญ่ และเป็นที่เชื่อถือ

  ทั้งของภาครัฐและเอกชน

2. เจ้าของโครงการ ซึ่งมีความต้องการใช้วัสดุที่มีคุณภาพดีและการบริการที่เชื่อถือได้

3. สถาปนิกและวิศวกร

ในปี 2544 บริษัทฯ ได้ทำสัญญาขายสินค้าให้กับลูกค้าที่มียอดซื้อตั้งแต่ 2 ล้านบาทขึ้นไป จำนวน 50
ราย โดยมียอดซื้อสูงสุดร้อยละ 17.32 เพียงหนึ่งราย ทั้งนี้จะเห็นได้ว่าบริษัทฯ
ได้มีการกระจายความเสี่ยงในการขายเพื่อมิให้เกิดความเสียหายที่เกินกว่าบริษัทฯ จะรับได้

(2) การจำหน่ายและช่องทางการจัดจำหน่าย

  ------------------------------ ---------- --- ------------ --- -----------
  จำหน่ายให้แก่                     ภาครัฐ          ภาคเอกชน         รวม

  เจ้าของโดยตรง                   16.4           10.4             26.8

  บริษัทผู้รับเหมา                    51.6           20.8             72.4

  บริษัทผู้ออกแบบ                    0.2            0.5              0.7

  บริษัทที่ปรึกษาทางวิศวกรรม           0.1            -                0.1

  %                              68.3           31.7             100.0
  ------------------------------ ---------- --- ------------ --- -----------

ปัจจุบันบริษัทฯ จำหน่ายสินค้าในประเทศเท่านั้น

สินค้าทดแทน

ผลิตภัณฑ์ของบริษัทฯ เป็นผลิตภัณฑ์ที่สามารถหาทดแทนได้จากคู่แข่ง

จำนวนคู่แข่งขัน

จำนวนคู่แข่งรายใหญ่

ผลิตและจำหน่ายเสาเข็มคอนกรีตอัดแรง 2 ราย

ผลิตและติดตั้งพื้นและผนังคอนกรีตสำเร็จ 4 ราย

ผลิตและจำหน่ายผลิตภัณฑ์คอนกรีตผสมใยแก้วจี.อาร์.ซี. (GRC) 2 ราย

10

จำนวนคู่แข่งรายใหญ่

ผลิตและบริการพื้นคอนกรีตอัดแรงชนิดไร้คาน 4 ราย

ผลิตและจำหน่ายผลิตภัณฑ์ซีเมนต์พิเศษเดนก้า 4 ราย

ตัวแทนจำหน่ายผลิตภัณฑ์พิเศษ 6 ราย

3.3 การจัดหาผลิตภัณฑ์และบริการ

(1) การผลิต บริษัทฯ มีโรงงานอยู่ 2 แห่ง คือ โรงงานบางกะดี และโรงงานบ้านบึง
จังหวัดชลบุรี ซึ่งขณะนี้ได้หยุดทำการผลิตชั่วคราว

กำลังการผลิตและปริมาณการผลิตจริง

  ----------------------------------------- ------------ ----------- -----------
                                            ปี 2544       ปี 2543      ปี 2542

  กำลังการผลิตเต็มที่                                                     

  ผลิตภัณฑ์เสาเข็มคอนกรีตอัดแรง (ลบ.เมตร)         100,000      100,000     100,000

  ผลิตภัณฑ์เสาเข็มเจาะ (ลบ.เมตร)                100,000      100,000     100,000

  ผลิตภัณฑ์พื้นคอนกรีตอัดแรงชนิดไร้คาน (ตร.เมตร)     400,000      400,000     400,000

  ผลิตภัณฑ์คอนกรีตผสมใยแก้ว จี.อาร์.ซี. (กิโลกรัม)    1,500,000    1,500,000   1,500,000

  ผลิตภัณฑ์ซีเมนต์พิเศษ (กิโลกรัม)                  1,700,000    1,700,000   1,700,000

  ผลิตภัณฑ์พื้นและผนังคอนกรีตสำเร็จรูป (ตร.เมตร)     24,000       24,000      24,000

                                                                     

  กำลังการผลิตจริง                                                      

  ผลิตภัณฑ์เสาเข็มคอนกรีตอัดแรง (ลบ.เมตร)         74,621.52    59,440.24   25,320

  ผลิตภัณฑ์เสาเข็มเจาะ (ลบ.เมตร)                -            -           -

  ผลิตภัณฑ์พื้นคอนกรีตอัดแรงชนิดไร้คาน (ตร.เมตร)     129,212.20   82,911.99   189,170

  ผลิตภัณฑ์คอนกรีตผสมใยแก้ว จี.อาร์.ซี. (กิโลกรัม)    458,981      234,542     976,715

  ผลิตภัณฑ์ซีเมนต์พิเศษ (กิโลกรัม)                  639,235      464,218     1,368,495

  ผลิตภัณฑ์พื้นและผนังคอนกรีตสำเร็จรูป (ตร.เมตร)     26,578       21,577      6,674
  ----------------------------------------- ------------ ----------- -----------

  ----------------------------------------- --------- --------- ---------
  การใช้กำลังการผลิต (%)                                           

  ผลิตภัณฑ์เสาเข็มคอนกรีตอัดแรง (ลบ.เมตร)         74.62     59.44     25.32

  ผลิตภัณฑ์เสาเข็มเจาะ (ลบ.เมตร)                -         -         -

  ผลิตภัณฑ์พื้นคอนกรีตอัดแรงชนิดไร้คาน (ตร.เมตร)     32.30     20.73     47.29

  ผลิตภัณฑ์คอนกรีตผสมใยแก้ว จี.อาร์.ซี. (กิโลกรัม)    30.60     15.63     65.11

  ผลิตภัณฑ์ซีเมนต์พิเศษ (กิโลกรัม)                  37.60     27.31     80.50

  ผลิตภัณฑ์พื้นและผนังคอนกรีตสำเร็จรูป (ตร.เมตร)     110.74    89.90     27.81
  ----------------------------------------- --------- --------- ---------

11

  ----------------------------------------- --------- --------- ---------
                                            ปี 2544    ปี 2543    ปี 2542

  อัตราเพิ่มของปริมาณการผลิต                                         

  ผลิตภัณฑ์เสาเข็มคอนกรีตอัดแรง (ลบ.เมตร)         25.54     134.75    91.38

  ผลิตภัณฑ์เสาเข็มเจาะ (ลบ.เมตร)                -         -         -

  ผลิตภัณฑ์พื้นคอนกรีตอัดแรงชนิดไร้คาน (ตร.เมตร)     55.84     (56.17)   40.92

  ผลิตภัณฑ์คอนกรีตผสมใยแก้ว จี.อาร์.ซี. (กิโลกรัม)    95.69     (75.99)   (2.77)

  ผลิตภัณฑ์ซีเมนต์พิเศษ (กิโลกรัม)                  37.70     (66.08)   (28.21)

  ผลิตภัณฑ์พื้นและผนังคอนกรีตสำเร็จรูป (ตร.เมตร)     23.18     223.30    195.29
  ----------------------------------------- --------- --------- ---------

(2) วัตถุดิบและผู้จำหน่ายวัตถุดิบ

  ----------------------------- ------------------------- ---------------
  วัตถุดิบที่สำคัญ                    แหล่งที่มา                   วัสดุทดแทน

  1. ปูนซีเมนต์                    ในประเทศ                  -

  2. หินทราย                     ในประเทศ                  -

  3. ลวดอัดแรง                   ในประเทศ                  -

  4. ไฟเบอร์ (Fiber)             ประเทศสเปน                -

  5. Bearings                   ในประเทศ                  -

                                ประเทศสิงคโปร์              

                                สหราชอาณาจักร              

  6. หัวเชื้อ (Additive)           ประเทศญี่ปุ่น                 -

  (หัวเชื้อผสมซีเมนต์พิเศษ)                                     

  7. วัสดุต่อเชื่อมสะพาน             ประเทศฝรั่งเศส              -

  8. Epoxy                      ประเทศญี่ปุ่น                 -
  ----------------------------- ------------------------- ---------------

วัตถุดิบประมาณร้อยละ 96.5 บริษัทฯ คงซื้อจากผู้ประกอบการภายในประเทศ และ

วัตถุดิบนี้ไม่มีผู้ผูกขาดการจำหน่าย มีผู้จัดจำหน่ายหลายราย และบริษัทฯ สามารถหาทดแทนได้จาก

ผู้จำหน่ายวัตถุดิบรายอื่น

(3) ผู้จัดจำหน่าย

ตามที่ได้กล่าวในข้อ (2) แล้ว เนื่องจากผู้จัดจำหน่ายมีมากรายจึงไม่มีระบบผูกขาด

วัตถุดิบหลักที่ใช้ในการผลิต คือ

12

ปูนซีเมนต์ ซื้อจากผู้จัดจำหน่าย 1 ราย

เหล็ก PC Wire ซื้อจากผู้จัดจำหน่าย 1 ราย

เหล็กเส้น ซื้อจากผู้จัดจำหน่าย 6 ราย

หินทราย ซื้อจากผู้จัดจำหน่าย 1 ราย บริษัท ปรินดา จำกัด (มหาชน)

ทั้งนี้ขึ้นอยู่กับราคาที่ผู้จำหน่ายเสนอ หรือมีรายการส่งเสริมการขาย

(4) สัญญากับผู้จัดจำหน่าย

บริษัทฯ มีสัญญากับบริษัท Rocla แห่งประเทศออสเตรเลีย ผู้ผลิตผนังกันเสียง (Noise Barrier)
เป็นการให้ความช่วยเหลือด้านเทคนิคและการจัดการ ซึ่งบริษัทฯ
จะต้องจ่ายค่าลิขสิทธิ์ต่อทุกแผ่นที่ผลิต

(5) ผลกระทบต่อสิ่งแวดล้อม

- เศษวัสดุอุตสาหกรรม ซึ่งเป็นเศษวัสดุที่เกิดจากกระบวนการผลิต บริษัทฯ
สามารถนำมาใช้ให้เกิดประโยชน์ในโรงงานได้ เช่น ถมที่
หากมีเหลือบางครั้งก็ส่งไปถมที่ให้หน่วยงานนอกโรงงาน
เพื่อสาธารณประโยชน์ขึ้นอยู่กับความเหมาะสม

- ในการผลิตบริษัทฯ ได้ใช้เครื่องมือที่ทำให้เกิดมลภาวะ เกิดฝุ่น หรือเสียงดัง น้อยที่สุด
มิให้เป็นปัญหาแก่บริเวณข้างเคียง และปัญหากับสุขภาพของพนักงานเอง

  - ในเรื่องความปลอดภัย บริษัทฯ มีมาตรฐานการป้องกันความปลอดภัยในด้านของการ

ใช้เครื่องมืออุปกรณ์ และมีหน่วยงานดูแลความปลอดภัยในการทำงานและสิ่งแวดล้อม
ขณะเดียวกันก็มีหน่วยงานราชการ เช่น
เจ้าหน้าที่จากกระทรวงอุตสาหกรรมมาตรวจสอบเป็นครั้งคราว

- บริษัทฯ ได้รับการรับรองคุณภาพตามมาตรฐาน ISO 9002 : 1994
โดยสถาบันรับรองมาตรฐานไอเอสโอ บริษัทฯ
จึงจำเป็นต้องดูแลผลกระทบต่อสิ่งแวดล้อมอย่างเข้มงวด

3.4 งานที่ยังไม่ได้ส่งมอบ

ณ วันสิ้นสุดของงบการเงิน บริษัทฯ มีสัญญาการขายสินค้าและการให้บริการกับลูกค้า
ซึ่งยังไม่ได้ส่งมอบสินค้า หรือยังไม่ได้ปฏิบัติตามสัญญาดังนี้

  ----------------------------------- ----------------- -----------------
                                                        ล้านบาท

                                      31 ธันวาคม 2544    31 ธันวาคม 2543

  จำนวนที่ยังไม่ได้ส่งมอบประมาณ             266               464
  ----------------------------------- ----------------- -----------------